Ο Μιχαήλ Μαρμαρινός γεννήθηκε στην Αθήνα. Σπούδασε Βιολογία – με κατεύθυνση νευροβιολογία – και Θέατρο.

Η δουλειά του διέπεται κυρίως από δύο παραδοχές:

α) Θέατρο είναι η τέχνη πάνω στην ιστορία των ανθρώπων.

β) Δεν υπάρχει στιγμή στην καθημερινότητα που δεν είναι θέατρο μόλις υπάρξει το κατάλληλο βλέμμα.

Τα τελευταία χρόνια μέσα από τις παραστάσεις του, τον απασχολούν φανερά πια, τρία ζητήματα:

**Ι**. Έλκεται ανέκαθεν από τις Συναθροίσεις. Μέσα από αυτόν τον τροπισμό των ανθρώπων άρχισε να διερευνά την έννοια του Xορού στο αρχαίο ελληνικό δράμα - σαν μια αρχαία δομή ικανή να παράγει σύγχρονες μορφές τόσο μέσα στη θεατρικότητα όσο και στην καθημερινότητα. Μια δομή με εξαιρετικές ιδιότητες, μια δομή ικανή να παράγει θέατρο, κείμενο, χάος, ιστορικότητα, πολιτική. Μια δομή / μηχάνημα του σύγχρονου βλέμματος.

**ΙΙ.** Μέσα από ποιους δρόμους το σώμα ενός ηθοποιού μπορεί να εξωθείται στο σημείο μετατροπής του σε παραστασιακό φαινόμενο - ντοκουμέντο.

(Εδώ η Βιολογία - όπως και η συνάντησή του με τον A. Lowen και την Βιοενεργειακή Ανάλυση - παίζουν καθοριστικό ρόλο.)

**ΙΙΙ**. Οι τρόποι που οι στιγμές της καθημερινότητας, οι ασήμαντες και συμπτωματικές μπορούν να «δηλητηριάζουν» τη θεατρικότητα, σπρώχνοντας την βίαια προς την ποίηση και το ντοκιμαντέρ.

**Επίσης, κάθε θεώρημα που μπορεί να κρύβεται πίσω από όλα αυτά τα φαινόμενα.**

Εκτός από την Ελλάδα, παραστάσεις του έχουν ανέβει –ή άλλες έχουν περιοδεύσει σε διεθνή φεστιβάλ– σε διάφορες χώρες: Αυστρία, Βέλγιο, Βενεζουέλα, Γαλλία, Γερμανία, Γεωργία, Ισπανία, Ιταλία, Κορέα, Ολλανδία, Πολωνία, Ρωσία, Σερβία κ.α.

**Αξιοσημείωτες στιγμές:**

**1987:** *Στρίντμπεργκ – Στρίντμπεργκ*, Αθήνα

**1993:** *Die Hamletmaschine* του Χάινερ Μύλλερ, Θεσσαλονίκη – Κρατικό Θέατρο Βορείου Ελλάδας

**1994:** *Camera degli sposi* του Γιώργου Βέλτσου, Αθήνα

**1996:** *Φάρσα Κάλντγουέι* του Μπότο Στράους, Αθήνα

**1997:** *Ρομαντισμός*, μια παράσταση του Μιχαήλ Μαρμαρινού, Αθήνα

**1998:** *Ηλέκτρα* του Σοφοκλή, Επίδαυρος / Θεσσαλονίκη / Δίον / Φίλιπποι

**1998:** *Άμλετ – το δάγκωμα του φιδιού* του Σαίξπηρ, Αθήνα – BITEF, Βελιγράδι

**2000:** *Αγαμέμνων, a ghost sonata* του Αισχύλου, Αθήνα / Καράκας / Σεούλ / Τιφλίδα / Ζυρίχη

 **2001:** *Medea material* του Χάινερ Μύλλερ, Αθήνα / Τιφλίδα / Μόσχα

**2002:** *Εθνικός Ύμνος, ένα θεώρημα για την ομαδικότητα*, Αθήνα / Κέρκυρα / Φλωρεντία / Τιφλίδα / Μόσχα / Σεούλ

Βραβείο Καλύτερης Σκηνοθεσίας 2002

**2004:** *Ρομέο + Ιουλιέτα, η Τρίτη Μνήμη* του Σαίξπηρ, Αθήνα / Τιφλίδα

**2005:** *OLYMPIC GAMES, Instructions Manual* μια παράσταση του Μιχαήλ Μαρμαρινού, Αθήνα **2005:** *Αγαμέμνων* του Αισχύλου (μια παραγωγή του Seoul Art Center), Σεούλ

**2007:** *Κάφκα, μια επίσκεψη στον «Πύργο» του Κάφκα*, Αθήνα

**2007:** Πεθαίνω σαν χώρα του Δημήτρη Δημητριάδη, Αθήνα – Ελληνικό Φεστιβάλ / Βιέννη / Βρυξέλλες / Βαρσοβία / Παρίσι

**2008:** *Στάλιν, μια συζήτηση για το ελληνικό θέατρο* (σε συνεργασία με τον Ακύλλα Καραζήση), Αθήνα – Εθνικό Θέατρο / Κολωνία)

Βραβείο Καλύτερης Φιλοξενούμενης παράστασης από German Federal Agency for Civic Education.
**2009:** *Βίοι (Ζωές) Αγίων*, Αθήνα

**2009:** *Agora - Ein Chor Stasimon*, Volksbühne Berlin

**2009:** *Akropolis – reconstruction* του Στανισλάβ Βυσπιάνσκι, Βρότσλαβ / Αθήνα

**2011:** *Ηρακλής Μαινόμενος* του Ευριπίδη, Επίδαυρος / Αθήνα – Εθνικό Θέατρο

**2012:** *Insenso* του Δημήτρη Δημητριάδη, Αθήνα – Ελληνικό Φεστιβάλ

**2012:** *Όνειρο καλοκαιρινής νύχτας του Σαίξπηρ*, Αθήνα – Εθνικό Θέατρο

 **2013:** *Φαίδρα* του Ρακίνα, Παρίσι – Comédie Française

**2014:** *Φάουστ* του Γκαίτε, Αθήνα – Στέγη Γραμμάτων και Τεχνών

**2015:** *ΝOH – ΝΕΚΥΙΑ, Οδύσσεια* του Ομήρου (μια συνεργασία με το θεάτρο Noh από την Ιαπωνία), Επίδαυρος

Βραβείο Αρχαίου Δράματος

**2016:** *Λυσιστράτη* του Αριστοφάνη, Φεστιβάλ Επιδαύρου – Εθνικό Θέατρο

2016: Δον Ζουάν του Μολιέρου, Αθήνα – Στέγη Γραμμάτων και Τεχνών

**Ως ηθοποιός:**

Έχει πάρει μέρος στις περισσότερες παραγωγές του «Theseum Ensemble» και έχεις παίξει σημαντικούς ρόλους υπό την καθοδήγηση των Ρούλα Πατεράκη, Γιάννης Χουβαρδάς, Αντώνης Αντύπας, Πλούταρχος Καϊτατζής, Σπύρος Ευαγγελάτος και άλλους σε έργα των Κολτές, Ευριπίδη, Ντάγκερμαν, Σοφοκλή, κλπ.

Επίσης, σε ταινίες των Λ. Παπαστάθη, Γ. Κόρρα, Τ. Σπετσιώτη, Ν. Τριανταφυλλίδη, Σ. Θεοδωράκη, Κ. Αριστόπουλου.

Έχει προσκληθεί να διδάξει, να διευθύνει εργαστήρια ή να συμμετάσχει σε συμπόσια με παρουσιάσεις και ομιλίες: Αθήνα, Αλεξάνδρεια, Αμμάν, Βερολίνο, Βρότσλαβ, Ζυρίχη, Θεσσαλονίκη, Καράκας, Κέρκυρα, Κοπεγχάγη, Κρήτη, Λος Άντζελες, Μάαστριχτ, Μόντρεαλ, Μόσχα, Ούμπρια, Πράγα, Σεούλ, Σύδνεϋ, Ταλίν, Τιφλίδα κ.α. με τα ακόλουθα θέματα:

Α) Αφηγηματικότητα: τακτική γραφής, ικανή να παράγει κείμενο, συνιστά αυτό που συνηθίζει να ονομάζει ΣΚΗΝΟΘΕΣΙΑ ΩΣ ΔΡΑΜΑΤΟΥΡΓΙΑ

Β) ΧΟΡΟΣ – μια αρχαία μορφή της σύγχρονης πραγματικότητας: Αρχές, Μεθοδολογία

c) Υποκριτική και Βιονεργητική Φωνή: εκπαίδευση βασισμένη στη μέθοδο της βιοενεργητικής ανάλυσης.

Μέλος του Διεθνούς HEINER MULLER GESELLSCHAFT.

Μέλος του Διεθνούς Ινστιτούτου Βιοενεργητικής Ανάλυσης.

Από το 2006 διδάσκει στη Σχολή Καλών Τεχνών, στο Αριστοτέλειο Πανεπιστήμιο Θεσσαλονίκης.

Από το 2006 έως το 2009 υπήρξε Πρόεδρος του Διοικητικού Συμβουλίου του Ελληνικού Κέντρου του Διεθνούς Ινστιτούτου Θεάτρου (I.T.I.).

Από το 1998 διδάσκει στο Πανεπιστήμιο Πάτρας και Ναυπλίου.

To 2016 ανακηρύχθηκε Ιππότης των Τεχνών και των Γραμμάτων από το Γαλλικό Υπουργείο Πολιτισμού.